stanford-oval/wikipedia huggingface dataset:
הפלאש (סדרת טלוויזיה)
עלילה > עונה שמינית

חמשת הפרקים הראשונים של העונה הם קרוסאובר בין הפלאש לדמויות מסדרות רבות כמו סופרגירל, ברק שחור, אגדות המחר ועוד. בארי מאבד המון ביום רע אחד, וכל זה מתגלה שנעשה על ידי איאוברד ת'ון שחוזר להטיל אימה על בארי ומשפחתו. חייזר מסתורי בשם דספרו מגיע לכדור הארץ ונותן לפלאש הזדמנות להוכיח שהוא ראוי לחיות לאחר שראה את העתיד בו הפלאש מאבד שליטה ומשמיד את העולם, ארמגדון. בהמשך העונה סנטרל סיטי מותקפת על ידי רוצח סדרתי שקורא לעצמו "סופת-מוות", בזמן שאיריס מתמודדת עם מחלת הזמן שלה, ובארי מתמודד עם כוחות הספיד פורס השלילי שהקימו את ת'ון לתחייה והפכו אותו לאווטאר החדש שלהם. בפרק סוף העונה, קייטלין נכנסת לתא שאולי יחזיר את פרוסט אחרי שהיא נפטרה כשנלחמה ב"סופת-מוות", ומארק לא מזהה אותה לאחר מכן.
עלילה > עונה תשיעית

בעונה האחרונה, בארי ואייריס שבהריון, מצפים להגעתה של בתם התינוקת. קייטלין הפכה לגרסה אחרת של עצמה, מחליטה להישאר מי שהיא ומאמצת את השם "קיאון". מארק לא מסוגל להתמודד עם פטירתה של פרוסט ועוזר במהלך העונה לקיאון לגלות האם יש לה כוחות. לסנטרל סיטי מגיע נבל חדש המכונה "מוות אדום" והפלאש מגייס צוות של מטא-אנושיים שיעזרו לו להביס אותו.
בהמשך העונה, הספיד פורס השלילי מחזיר לחיים את אדי ת'ון (שנהרג בסוף העונה הראשונה), בכוונה להפוך אותו לאווטאר החדש שלו. בפרק סיום הסדרה, אדי (כעת האווטאר החדש של הספיד פורס השלילי), מחזיר את הספידסטרים מהעונות הקודמות (ת'ון, זום, סאביטר וגודספיד) שיעזרו לו אחת ולתמיד להיפטר מ"טים פלאש". לבסוף בארי ואדי משלימים, מצליחים להיפטר מהספיד פורס השלילי ובסצנה האחרונה, בארי מחליט לשתף את הספיד פורס עם אחרים.
צוות השחקנים > אייריס אן ווסט-אלן

אייריס אן ווסט-אלן היא בתו של הבלש ג'ו וסט וחברתו הטובה ביותר של בארי אלן. בתחילת העונה הראשונה, היא עובדת בבית קפה לפני שמתקבלת לעבודה כעיתונאית. אף על פי שרצתה ללכת בדרכי אביה ולהיות בלשית, ג'ו אסר על כך, ולכן היא סיימה התמחות בעיתונאות במכללה והפכה לעיתונאית חוקרת ב"חדשות סנטרל סיטי". היא מתעניינת במעשיו של הפלאש ורוצה לגלות יותר על גיבור-העל. משום שלא ידעה על יחסו הרומנטי של בארי כלפיה, היא החלה לצאת עם שותפו של ג'ו, אדי ת'ון, כשבארי היה בתרדמת. כאשר בארי מתוודה בפניה על רגשותיו כלפיה, היא נקרעת בין השניים. מגלה את זהותו האמיתית של פלאש לאחר שזה מציל אותה מידי הפלאש ההפוך, אך גם מרגישה נבגדת מאחר שבארי שמר על הסוד הזה מפניה. למרות העתיד האפשרי שלה עם בארי, היא בוחרת להיות עם אדי והשניים מסכימים להמשיך להישאר חברים ולא לתת לגורל להכתיב את חייהם.
בעונה השנייה, אייריס נעשית יותר מעורבת עם צוות מעבדות סטאר לצד אביה. כעת כשבארי המשיך בחייו, היא מעודדת אותו לצאת עם שותפתו החדשה של אביה, פאטי ספיבוט. היא גם מגלה שאמה בחיים אך סובלת ממחלה סופנית, ויש לה בן בשם וולי אותו ילדה לאחר שנפרדה מג'ו. מערכת היחסים בינה לבין אמה מסתבכת עם הידיעה שאמה בחרה לגדל את וולי ולא להיות מעורבת בחייה. היא מודעת לכך שאביה מקנא ביחסו של בארי לאביו הנרי ושוקלת אם לספר לו על דבר קיומו של וולי. כאשר וולי מגיע לבקר, היא סולחת לאמה הגוססת ומקבלת את וולי כאחיה. היא לומדת להשלים עם מותו של אדי אחרי שבארי נוסע אחורנית בזמן ומנצל את ההזדמנות כדי להקליט מסר וידאו מאדי אליה. היא גם שוקלת מערכת יחסים עם בארי לאחר פרידתו מפאטי וכשנודע לה כי הגרסאות המקבילות שלהם מכדור הארץ 2 נשואים.
במהלך העונה השלישית בארי חווה הצצה אל העתיד ומגלה שהספידסטר המרושע סאביטאר חוטף את אייריס והורג אותה. הצוות מתכונן לכך ומנסה להציל אותה, וביום שבו היא אמורה למות, היא מצלמת קלטת, שבה היא אומרת לבארי את נדריה לחתונתם ובכך היא מביעה את רצונה להיות אייריס וסט-אלן גם אם היא יודעת שתמות. ביום שבו אייריס אמורה למות הצוות נערך במקום שבארי ראה בחיזיון, והוא מחכה שם. סאביטאר מגיע עם אייריס כשהוא מאיים עליה בלהב, כמו בחיזיון של בארי. הוא לא רץ מהר מספיק כדי להציל את אייריס, וסאביטאר דוקר אותה בלב, אך מגלים שזה היה אייץ' אר וולס, מחופש לאייריס באמצעות טכנולוגיה משוכללת מהיקום שלו.
פאטון מגלמת גם את גרסת כדור הארץ 2 של הדמות, בלשית במשטרת סנטרל סיטי שנשואה לבארי. מרגישה אבודה לאחר מות אביה, אך מתנחמת בעובדה שמקבילו מכדור הארץ 1 עדיין חי.
צוות השחקנים > אדוארד "אדי" ת'ון/מלקולם גילמור/כחול קובלט

אדוארד "אדי" ת'ון הוא בלש במשטרת סנטרל סיטי, מגויס טרי ממשטרת קיסטון סיטי. בעונה הראשונה הוא מצוות לג'ו וסט ומתחיל לצאת עם בתו איריס. הייתה לו ילדות קשה, והוא מקנא בתחילה בבארי בשל קשר הילדות שלו עם אייריס, בו בעת שבארי מקנא בו על כך שהוא יוצא עם אייריס. למרות המתח ביניהם, השניים הופכים לחברים טובים. לזמן מה, אדי רואה בפלאש כאיום על העיר, ומתמנה בראש כוח משטרתי על מנת ללכוד את גיבור-העל. בהמשך, הוא משנה את דעתו עליו אחרי שכמעט מת מידיו של הפלאש ההפוך. הוא לומד אודות זהותו הסודית של בארי, ועוזר לו ולג'ו בחקירתם על האריסון ולס והחשדות כי מדובר בפלאש ההפוך. אדי מגלה בסופו של דבר שהוא אבי סבו של ולס, המתגלה בזהותו האמיתית כאיאוברד ת'ון אשר הגיע מזמן העתיד. לאחר שיחה עם מרטין שטיין, הוא מגלה שהעתיד עדיין אינו קבוע וכי הוא היחיד ששולט בגורלו. לפיכך, הוא מחליט לעצור את צאצאו הרצחני מלהרוג את בארי על ידי כך שהורג את עצמו. הוא מת בזרועותיה של אייריס בזמן שאיאוברד נעלם מהקיום. גופתו נשאבת לתוך חור תולעת (המתגלה כשער לכדור הארץ 2).
בעונה שנייה, אדי מופיע בחיזיון של בארי, לאחר שזה האחרון מרגיש אשם על גרימת מותו, ולוויה נערכת לכבודו במטה המשטרה. הוא מופיע שוב בהמשך העונה כשבארי חוזר אחורנית בזמן ומציע לאדי לערוך מסר וידאו עבור אייריס כדי שהיא תוכל להשלים עם מותו ולהמשיך בחייה.
בעונה התשיעית, ריק חוזר לגלם את מלקולם גילמור, שלאחר מכן, מבין שהוא אדי בעצמו ובנוסף נהפך לאווטאר של הספיד פורס השלילי (כחול קובלט) ולבסוף מוותר על כוחו של הספיד פורס השלילי.
צוות השחקנים > ג'וזף "ג'ו" ווסט

ג'וזף "ג'ו" ווסט הוא בלש משטרה, אביה של איריס ואביו המאמץ של בארי לאחר הירצחה של אמו והפללתו של אביו. עם תחילת העונה הראשונה, ג'ו הוא אחד המעטים שיודעים את סודו של בארי והופך לשותף בעל-כורחו נגד פושעים מטא-אנושיים. מספק לבארי תמיכה גם בלחימתו בפשע וגם במתן עצות. מסייע לבארי גם בניסיונותיו להוכיח את חפותו של אביו. חושד במניעיו של ד"ר וולס ובקשר שלו לרצח נורה אלן, ולכן חוקר אותו בחשאי עד אשר הצוות מגלה את זהותו האמיתית.
בעונה השנייה, ג'ו אחראי על יחידה חדשה לתפיסת מטא-אנושיים אליה הצטרפו רק סיסקו ופאטי ספיבוט בעיקר משום שיתר השוטרים מפחדים מהמטא-אנושיים. הופך בהדרגה לדמות אב לסיסקו ופאטי. מתגלה לו כי הוא אב לבן בשם וולי, שנולד לאשתו לשעבר לאחר שנטשה אותו ואת בתם. אף על פי שוולי הוא צעיר מרדן שמשתתף במרוצים לא חוקיים, ג'ו רואה בו כאדם אכפתי שדאג לאמו החולה. לומד להעריך אותו כשוולי בוחר ללמוד הנדסת מכונות, ואחרי שזום חוטף את וולי הוא מתקרב אליו יותר. אף על פי שג'ו גאה בכך שוולי רוצה לעזור לאחרים, הוא אוסר עליו ללכת בדרכו כמו שאסר על אייריס. אחרי שוולי נחשף לחומר האפל בניסיון לשחזר את כוחותיו של בארי, ג'ו חושד שבנו הופך למטא-אנושי.
בעונה השלישית בעקבות אירועי הפלאשפוניט הוא ואייריס לא מדברים אך לבסוף הם משלימים כשבארי מספר להם על הפלאשפוינט וסיבתו לגרום להם לסלוח אחד לשני. כאשר הוא מגלה על העתיד של אייריס, הוא עושה כל שביכולתו כדי למנוע את מות ביתו. בעתיד, שנת 2024 הוא ובארי ניתקו קשר בעקבות מותה של אייריס אך הוא עוזר לבארי של שנת 2017 ומאחד מחדש את הקבוצה. בסוף העונה הוא נפרד מבארי יחד עם כולם.
מרטין מגלם גם את גרסת כדור הארץ 2 של הדמות, מוזיקאי אשר בניגוד למקבילו מכדור הארץ 1 אינו שותף ליחסי אב-בן עם בארי ולמעשה מאשים את בארי על כך שאייריס הפכה לשוטרת. נהרג על ידי דת'סטורם כאשר האחרון וקילר פרוסט רודפים אחר בארי מכדור הארץ 1.
בעונה 5 מרטין עזב בגלל בעיות בריאותיות ובסדרה מספרים שג'ו נסע לטיבט.
צוות השחקנים > וואלאס פ. "וולי" ווסט/קיד פלאש

וואלס פ. "וולי" ווסט הוא בנו האובד של ג'ו ואחיה של איריס. בעל אופי מרדני וחסר משמעת. נולד אחרי שאמו נטשה את בני משפחתה, כך שג'ו ואייריס לא היו מודעים לקיומו אלא רק לאחר 18 שנים. הוא פוגש לראשונה בג'ו ואייריס במסיבת חג המולד מעט לפני מותה של אמו, ומאז מנסה להתחבר אליהם. הוא ובארי מפתחים קשר אחים על אף שהוא חושד בהתנהגותו המוזרה של בארי. נהג לשעבר במרוצים לא חוקיים וכעת לומד באותה מכללה בה למדה אייריס, עם התמחות בהנדסה מכנית. אחרי שניצל פעמים רבות בידי הפלאש, הוא מתעניין בגיבור-העל ומגלה על הקשר שיש לו ולג'ו. מקבל ממנו השראה לעזור לאנשים. מאוחר יותר, כשהוא לכוד בכספת הזמן של מעבדות סטאר יחד עם ג'סי, הם עובדים יחדיו כדי להימלט אך מושפעים על ידי החומר האפל של כוח המהירות ששוחרר על ידי הארי כדי לשחזר את מהירותו של בארי. אביו חושד שוולי מתחיל להפוך למטא-אנושי כתוצאה מהתאונה. בסופו של דבר, וולי לומד את סודו של בארי כשזום חוטף את אביו והורג אותו.
בפלאשפוינט הוא הפלאש והוא ואייריס נלחמים ביחד. אחרי שציר הזמן חוזר לאיך שהיה, הוא חולם להפוך לקיד פלאש ולבסוף הוא נהפך בעזרתו של סאביטאר. הוא ובארי מחליטים שהוא יהיה זה שיציל את אייריס, אך לאחר שנכנס לכוח המהירות וחוזה במותה של אמו שוב ושוב בלי הפסקה ליותר מ-24 שעות הוא לא מסוגל. בעתיד, שנת 2024 הוא נכנס לדיכאון ובעקבות מותה של אחותו הוא יוצא להילחם בסאביטאר לבדו וכתוצאה מכך נשבר לו עמוד השדרה לאחר. בסוף העונה הוא נפרד מבארי יחד עם כולם תוך הבטחה שימשיך להגן על העיר.
צוות השחקנים > דמויות אורחות

בסדרה מופיעים בתפקידי אורח שחקני סדרת האם "החץ" סטיבן אמל, אמילי בט ריקרדס, דייוויד רמזי, קייטי קסידי, וילה הולנד ופול באלקתורן בדמויותיהם של אוליבר קווין / החץ, פליסיטי סמוק, ג'ון דיגל, לורל לאנס / הקנרית השחורה, ת'יאה קווין / ספידי ומפכ"ל משטרת סטארלינג סיטי, קוונטין לאנס. לאחר פרק קרוסאובר עם הסדרה "סופרגירל", מליסה בנויסט מופיעה בתפקיד סופרגירל בעונה השלישית של הסדרה.
בנוסף לכך חלק מהדמויות עברו לסדרת הבת של "החץ" ו"הפלאש", "אגדות המחר" ומשם הופיעו אורחים בסדרה כמו קייטי לוץ, ניק זאנו, טאלה אשה, מייסי ריצ'רדסון סלרס, כדמויות, שרה לאנס/הקנרית הלבנה, נייט הייוד/סטיל, זארי טומאז ואמיה ג'יווה/ויקסין
כמו כן, בסדרה משתתפים השחקנים ג'ון וסלי שיפ ואמנדה פייס בתפקידים אורחים כהנרי אלן וד"ר טינה מקגי. שיפ גילם את דמותו של בארי אלן בסדרה "הברק" משנת 1990, בעוד פייס גילמה את דמותה של ד"ר מקגי באותה סדרה. בעונתה השנייה של הסדרה, שיפ מגלם את דמותו של ג'יי גאריק, הפלאש מתור הזהב של הקומיקס, שחוזר לגלמו בתפקיד חוזר בעונה השלישית. כמו כן, בפרק הראשון בעונה השלישית, שעוסק בקו הזמן החלופי פלאשפוינט, מופיע אלכס דזרט בתפקיד מפכ"ל המשטרה חוליו מנדז. דזרט הופיע לצידם של שיפ ופייס בסדרה המקורית משנות ה-90 כדמות בעלת אותו שם.
נוסף לכך מופיעים רובי אמל ו-ויקטור גרבר כשני חצאיו של גיבור-העל פיירסטורם, רוני ריימונד ומרטין שטיין, בהתאמה. בעונות השנייה והשלישית מופיעה דמותו של ג'פרסון "ג'קס" ג'קסון, בגילומו של פראנז דרמה, והיא מחליפה את דמותו של רוני ריימונד כחצי השני של מרטין שטיין. אמל גילם את דמותו של רוני ריימונד בתפקיד אורח בעונות השנייה והשלישית, כדת'סטורם מכדור הארץ 2 וכדמות הנגלית לפלאש בשהותו בתוך כוח המהירות.
הסדרה מציגה רבים מנבלי-העל של הפלאש מהקומיקס, כשביניהם נמנים צ'אד רוק וליאם מקינטייר בתור האחים קלייד ומארק מרדון / אשף האוויר, ונטוורת' מילר כלאונרד סנארט / קפטן קור, דומיניק פרסל כמיק רורי / גל חום, אנתוני קריגן כקייל נימבוס / מיסט, קלי פריי כבטי סנס סוצ'י / פלסטיק, אנדי מיינטוס כהארטלי רתאוויי / החלילן, דייוויד סובולוב כקולו של גורילה גרוד, אדם קופלנד בתפקיד אלברט רוטשטיין / אטום סמאשר ודבון גריי כאקסל ווקר / טריקסטר. מארק המיל חוזר לגלם את ג'יימס ג'סי / טריקסטר בסדרה, וזאת לאחר שגילם את דמותו ב"הברק" משנת 1990. בעונה השנייה מוצגים הנבלים זום, בגילומו של טדי סירס, ונדל סאבאג' בגילומו של קספר קראמפ. עונה שלישית מציגה את דמויותיהם של ג'וליאן אלברט דזמונד / דוקטור אלכימיה בגילומו של טום פלטון, של היריב בגילומו טוד לאסנס, של מאסטר המראות בגילומו של גריי דיימון ושל גרסה נשית של טופ בגילומה של אשלי ריקרדס. בנוסף, הנבל סאביטאר מופיע כנבל הראשי בעונה השלישית, בדיבובו של טובין בל. בעונה 4 מופיעה בתם של ברי ואייריס בתור דמות ראשית.
אפרת דור משחקת בתפקיד קבוע החל מעונה 6 את גאונת המדע אווה מק'קולוק/מאסטר המראות.
השחקנית נטלי דרייפוס (אנ') משחקת בתפקיד קבוע החל מעונה 6 את סו דירבון (סוזן דיבני) (אנ').
השחקן ג'ורדן פישר מגלם את בארט אלן - בנם של בארי ואייריס.
הפקה

ב-30 ביולי 2013 נודע שיוצרי הסדרה "החץ", גרג ברלאנטי ואנדרו קרייסברג, יפתחו סדרת טלוויזיה המבוססת על דמותו של פלאש עבור רשת The CW, ביחד עם במאי פרק הפיילוט של "החץ" דייוויד נאטר ומנהל מחלקת הקריאייטיב של חברת DC קומיקס ג'ף ג'ונס. קרייסברג ציין לאחר מכן שאלן יופיע בתחילה כדמות חוזרת בסדרה "החץ" למשך שלושה פרקים בעונתה השנייה, והפרק האחרון מביניהם ישמש כפרק פיילוט לסדרה משלו. קרייסברג אמר שאלן יהיה מדען לזיהוי פלילי וכי הצגת כוחותיו והתגובות אליהם יהיו מבוססי מציאות. בזמן שחקר את הדרך הטובה ביותר להציג את מהירותו של פלאש, ג'ונס ציין שלא יהיה מדובר רק ב"טשטוש".
בסופו של דבר בארי הופיע בשני פרקים בסדרת "החץ", והפרק השלישי בוטל לטובת פרק פיילוט בסדרה משלו, וזאת לאחר שמפיקי הסדרה התרשמו מאופן ביצוע הפרקים. הדבר איפשר לצוות הקריאייטיבי להרחיב את סיפור המקור של בארי אלן והעולם בו הוא חי בתקציב גדול יותר. פרק הפיילוט הוזמן לשידור ב-29 בינואר 2014 והסדרה עצמה קיבלה אור ירוק לשידור ב-8 במאי, עם 13 פרקים.
ב-4 במאי 2021 נמסר על עזיבתם של טום קוואנו וקרלוס ואלדס, שניים מתוך ששת השחקנים שנותרו מהצוות המקורי, והם לא ישתתפו בצוות השחקנים הקבוע של העונה השמינית. קוואנו היה אמור לעזוב את הסדרה עוד בתום העונה השישית, אולם עקב מגפת הקורונה שגרמה להפסקת ההפקה, הוא סיים את הופעתו אחרי הפרק השלישי של העונה השביעית, ולא הופיע מאז. עם זאת, ברישומים הקיימים הוא רשום כשחקן אורח, ואפשר שהוא יופיע בפרקים 9 ו-10, ואולי מעבר לכך. אולם הופעתו האחרונה נשמרת בסוד, וייתכן שהוא וואלדס יופיעו כדמויות אורחות בעונה השמינית.
ביקורות

אתר Rotten Tomatoes העניק לסדרה סיווג "טרי", עם 89% ביקורות חיוביות בממוצע של כל העונות. באתר שקלול הביקורות Metacritic, קיבלה הסדרה ציון 75 מתוך 100 על בסיס 38 ביקורות, המעיד על "ביקורות חיוביות באופן כללי".
בביקורת על סיום העונה השנייה, שיבח המבקר גל צבעוני באתר "סרט" את השחקן הראשי גרנט גאסטין וקבע כי הוא "הצליח לנפץ את הביקורות שהועברו כשלוהק לתפקיד הפלאש, ושיחק בצורה מצוינת לאורך כל העונה". את העונה הרביעית השוותה ניצן ניקי מור, מאתר IGN Israel, לרכבת הרים: "היו פרקים מעולים, היו פרקים מתסכלים והיו פרקים שלא ממש הבנת מה הכותבים של הסדרה רוצים ממך, הצופה".
ביקורות > פרסים

פרק הפיילוט של הסדרה היה מועמד לפרס הוגו. בשנת 2015 זכתה הסדרה בפרס בחירת הקהל לסדרה החדשה הטובה ביותר, בשלושה פרסי סאטורן לעיבוד הקומיקס הטוב ביותר, לשחקן ראשי ולשחקן המשנה הטוב ביותר (ונטוורת' מילר). גרנט גאסטין זכה בארבעה פרסי בחירת הנוער על תפקידו בסדרה בשנים 2015–2018, בנוסף לשני פרסים לסדרת האקשן שהסדרה זכתה בהם ב-2017 ו-2018.
הפלאש זכתה מדי שנה בפרס ליאו לאפקטים מיוחדים הטובים ביותר בשנים 2015–2020. בנוסף זכתה ב-6 פרסי BMI (אנ') למלחינים ומוזיקאים בשנים 2017–2020.
| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2024 | פרס סאטורן | סדרת גיבורי העל הטובה ביותר | הפלאש | מועמדות |  |
יקום החץ

בינואר 2015 הודיע נשיא רשת The CW מארק פדוביץ על כוונת הרשת להפיק פרקי קרוסאובר בין "הפלאש" לבין "החץ" בכל עונת שידורים. כמו כן, הרשת הודיעה כי תופק סדרת רשת אנימטיבית המבוססת על דמותה של ויקסן, וכן תופיע בגרסת לייב אקשן בסדרות הטלוויזיה. חודש לאחר מכן, נודע על הכוונה להפיק סדרת בת נוספת המשלבת מספר גיבורי-על ומיועדת לשידור בעונת השידורים של שנים 2015-‏2016. בסדרה יככבו דמויות חוזרות אשר הופיעו בשתי הסדרות, עם פוטנציאל למספר קרוסאוברים בין הסדרות. במאי 2015, הסדרה אושרה לשידור תחת השם "אגדות המחר".
העונה השנייה מתחילה לחקור את רעיון העולמות החלופיים על ידי הצגתו של כדור הארץ 2, שמאכלס כפילים של תושבי כדור הארץ 1 כמו ג'יי גאריק וזום. בפרק "ברוכים הבאים לכדור הארץ 2", בארי, סיסקו (מכדור הארץ 1) והאריסון ולס (המגיע מכדור הארץ 2) מגיעים ביחד לכדור הארץ 2. בהמשך רואים עולמות חלופיים נוספים הכוללים את מליסה בנויסט, כוכבת הסדרה "סופרגירל", ואת ג'ון וסלי שיפ בתור הפלאש מהסדרה של שנות ה-90, מה שמרמז ששתי הדמויות והסדרות בהן הן מופיעות מתקיימות בעולמות חלופיים בתוך יקום החץ. גרנט גאסטין הופיע בתור בארי בפרק ה-18 בסדרת "סופרגירל", שבו בארי מגיע בטעות לארץ בה חיה סופרגירל, ועוזר לקארה להילחם בשתי אויבותיה סילבר באנשי ולייבווייר לפני שהוא חוזר הביתה.
ראו גם

הברק (סדרת טלוויזיה)
מפלצת של מלון: הסדרה

| --- | --- |

כרזת הסדרה
 מבוסס על:  הסרט מפלצת של מלון מאת טוד דרהאם
 סוגה:  הנפשה קומדיה הרפתקאות
 יוצרים:  מארק סטיינברג
 מדבבים:  Bryn McAuley (Mavis Dracula) 
 מדבבים בעברית:  לורן סביר דניאל מגון מאיה ליבני יואב יפת חובי סקולץ אלי לולאי צביקה פורמן
 ארץ מקור:  ארצות הברית ארצות הברית קנדה קנדה
 שפות:  אנגלית (הסדרה דובבה לשפות נוספות, ביניהן עברית)
 תקופת התרחשות:  תקופת חג המולד 
 מספר עונות:  2
 מספר פרקים:  52 (97 קטעים)
 הפקה
 חברת הפקה:  אולפני ההנפשה של סוני Corus Entertainment Nelvana
 הפצה:  Sony Pictures Television Kids 
 אורך פרק:  22 דקות
 שידור
 רשת שידור:  ארצות הברית ערוץ דיסני/דיסני XD קנדה Teletoon
 רשת שידור בישראל:  ערוץ דיסני ישראל
 תקופת שידור מקורית:  25 ביוני 2017 – 29 באוקטובר 2020
 תקופת שידור בישראל:  2018 – 2019
 קישורים חיצוניים
 אתר רשמי
 דף התוכנית ב-IMDb
 
מפלצת של מלון: הסדרה (באנגלית: Hotel Transylvania: The Series) היא סדרת טלוויזיה מונפשת אמריקאית-קנדית שנוצרה על ידי מארק סטיינברג. הסדרה היא פריקוול לסרט מפלצת של מלון, הראשון מבין סרטי הזיכיון. היא מתרחשת בשנת 2008, ארבע שנים לפני אירועי הסרט. הסדרה מתמקדת במייוויס בת ה-114/115 וחבריה במלון טרנסילבניה כאשר דרקולה חבר במועצת הערפדים.
העונה הראשונה של הסדרה, שכוללת 26 פרקים, הופצה ב-25 ביוני 2017 בערוץ דיסני בארצות הברית, כאשר הפרק הראשון הופץ מוקדם ב-20 ביוני 2017 באפליקציית ערוץ דיסני, ביוטיוב וב-VOD. הפרקים האחרונים של עונה זו שודרו קודם בנטפליקס בארצות הברית ב-25 ביוני 2018, לפני יציאתם לטלוויזיה. בקנדה העונה החלה לשדר ב-2 באוקטובר 2017 בערוץ Teletoon.
ב-12 בספטמבר 2018 הוכרזה עונה שנייה לסדרה. העונה השנייה והאחרונה של הסדרה החלה לשדר ב-8 באוקטובר 2019 והסתיימה ב-29 באוקטובר 2020.
תקציר העלילה

הסדרה מתרחשת בשנת 2008, ארבע שנים לפני הסרט, ועוקבת אחרי מייוויס וחבריה כשהם יוצאים להרפתקאות במלון טרנסילבניה.
דמויות ומדבבים > דמויות ראשיות

מייוויס (ברין מקאולי / לורן סביר) - ערפדית צעירה בת 114 שנה ובתם של דרקולה ומרתה המנוחה, אשר רוצה להנות עם חבריה. בעזרת הסקרנות שלה נוטה מייוויס להסתבך עם הדודה לידיה. בסוף העונה הראשונה היא חגגה את יום הולדתה ה-115.
וונדי בלוב (אווני רוזן / מאיה ליבני) - בתו של בלובי ואחת מחבריה של מייוויס.
האק נ. שטיין (גייג' מונרו / דניאל מגון) - בנם המתבגר של פרנקנשטיין ויוניס ואחד מחבריה של מייוויס.
פדרו (ג'וזף מוטיקי / יואב יפת) - מומיה מתבגר אשר מזכיר את מורי ואחד מחבריה של מייוויס, אוהב בעיקר לאכול, לישון ולשיר ראפ.
דודה לידיה (דן צ'מארוי / חובי סטאר) - אחותו הגדולה של דרקולה ודודתה של מייוויס, היא דואגת לכל סדר במלון.
דיאן (ריצ'רד בינסלי) - תרנגולת המחמד של דודה לידיה, היא נוהגת להתנהג כמו אנושית.
דמויות ומדבבים > דמויות חוזרות

דרקולה (דייוויד ברני ואייוון שרי / אלי לולאי) - אביה של מייוויס, עוסק בתהליכי "מועצת הערפדים" בסדרה.
פרנקנשטיין (פול ברואנסטיין / צביקה פורמן) - אביו של האנק ובעלה של יוניס.
שידור

| עונה | עונה | מספר חלקים לפרק | מספר פרקים | תקופת שידור מקורית> שידור ראשון | תקופת שידור מקורית> שידור אחרון |
| --- | --- | --- | --- | --- | --- |
|  | קצרים | אין | 4 | 9 ביוני 2017 | 24 ביוני 2017 |
|  | 1 | 48 | 26 | 25 ביוני 2017 | 5 באוקטובר 2018 |
|  | 2 | 49 | 26 | 8 באוקטובר 2019 | 29 באוקטובר 2020 |
הערות שוליים

↑  "Columbia Pictures Press Kit - Hotel Transylvania" (PDF). אורכב מ-המקור (PDF) ב-2012-12-22.
↑  "'Hotel Transylvania' TV Series Headed to Disney Channels Worldwide". The Hollywood Reporter. 20 ביוני 2016. נבדק ב-5 באוקטובר 2016. {{cite web}}:  (עזרה)
↑  Evry, Max (22 במאי 2017). "Hotel Transylvania Series First Look, Premiere Date and Teaser". ComingSoon.net. נבדק ב-23 במאי 2017. {{cite web}}:  (עזרה)
↑  "Hotel Transylvania series bites into second season".
↑  "Hotel Transylvania: The Series Season 2 Episode Guide". Zap2it.
אוזרק (סדרת טלוויזיה)

| --- | --- |

 סוגה:  דרמה המשכית פשע
 יוצרים:  ביל דובוק ומארק ויליאמס
 כותבים:  ראיין פארלי, פול קולסבי, מרטין זימרמן, וויאט אנדרסון, אליסון פלטס, ראיין פארלי, כריס מונדי, דייוויד מנסון, נינג ג'ו, מיקי ג'ונסון, ג'ון שיבן, לורה דלי
 בימוי:  ג'ייסון בייטמן, דניאל סאקהיים, אנדרו ברנשטיין, אלן קוראס, פיל אברהם, אליק סחרוב, בן סמנוף, אמנדה מרסליס, שריין דאביס
 שחקנים:  ג'ייסון בייטמן לורה ליני סופיה הובליץ סקיילר גרטנר ג'וליה גארנר פליקס סוליס
 פרסים:  פרס אמי לבימוי הטוב ביותר בסדרת דרמה 
 ארץ מקור:  ארצות הברית ארצות הברית
 שפות:  אנגלית
 מקום התרחשות:  מיזורי 
 מספר עונות:  4
 מספר פרקים:  44
 הפקה
 חברת הפקה:  Media Rights Capital Aggregate Films
 הפצה:  Netflix
 עורכים:  סינדי מולו, וויקאש פאטל, הת'ר גודווין פלויד, אליוט אייזמן
 אתר צילומים:  אגמי אלטונה ולנייר, ג'ורג'יה
 צלמים:  בן קטשינס, ארמנדו סאלאס, פפה אבילה דל פינו, מייקל גריידי, מנואל בילטר
 מוזיקה:  דני בנסי, סאנדר יוריאנים
 אורך פרק:  52–80 דקות
 שידור
 רשת שידור:  נטפליקס 
 פורמט (תמונה):  4K ‏(Ultra HDTV)
 פורמט (קול):  Dolby Digital 5.1
 תקופת שידור מקורית:  21 ביולי 2017 – 29 באפריל 2022
 קישורים חיצוניים
 אתר הסדרה ב-Netflix, ובחברת ההפקה
 דף התוכנית ב-IMDb
 
אוזרק (באנגלית: Ozark) היא סדרת טלוויזיה אמריקאית מוזרמת מסוגות הדרמה המשכית ופשע שעלתה לשידור בנטפליקס ב-21 ביולי 2017 והגיעה לסיומה ב-29 באפריל 2022. הסדרה, בכיכובם של ג'ייסון בייטמן ולורה ליני, נוצרה על ידי ביל דובוק ומארק ויליאמס. עלילתה, שמתרחשת ברובה בקרבת אגם האוזרק (אנ') הממוקם במדינת מיזורי שבארצות הברית, מתמקדת בעיקר במשפחת בירד שנאלצת לשרת ארגון פשע.
הסדרה הייתה מועמדת לעשרות פרסים, שבחלקם זכתה, לרבות פרס אמי לג'ייסון בייטמן בקטגוריית "בימוי מצטיין לסדרת דרמה" ופרס אמי לג'וליה גארנר בקטגוריית "שחקנית המשנה המצטיינת בסדרת דרמה״ בשנת 2019.
כרזת העונה הראשונה
תקציר העלילה

מרטי בירד, יועץ פיננסי עצמאי, מלבין הון עבור קרטל הסמים המקסיקני של הפושע עומאר נבארו. לאחר שהשותף שלו, ברוס, מנסה להערים על הקרטל ולגנוב כסף לכיסו האישי, מרטי נאלץ לעבור עם משפחתו משיקגו אל אגמי האוזרק, שם הוא מקים חברת השקעות, רוכש בר ובית הלוויות ומלון ובונה קזינו על אונייה, במטרה לרצות את אנשי הקרטל ולהלבין את כספי הסמים שלהם. עם זאת, המעבר מעלה על שרטון את יחסיו עם רעייתו ונדי ובתו ובנו שרלוט וג'ונה, ומעלה אותו על מסלול התנגשות עם ארגוני פשע מאורגן מקומיים.
שחקנים ודמויות > דמויות ראשיות

ג'ייסון בייטמן – מרטין "מרטי" בירד: יועץ פיננסי עצמאי, מלבין הון עבור קרטל סמים מקסיקני. בעלה של ונדי, ואביהם של שרלוט וג'ונה.
לורה ליני – ונדי בירד: יועצת פוליטית ולוביסטית, שותפה להלבנת ההון עבור קרטל הסמים המקסיקני. רעייתו של מרטי, ואמם של שרלוט וג'ונה.
סופיה הובליץ – שרלוט בירד: בתם בת העשרה של מרטי וונדי.
סקיילר גרטנר – ג'ונה בירד: בנם של מרטי וונדי, נער בודד.
ג'וליה גארנר – רות׳ לנגמור: בת למשפחת פשע, שותפתו של מרטי לעסקים ויד ימינו. דודניתו של וויאט.
פליקס סוליס – עומאר נבארו: ראש קרטל הסמים המקסיקני.
שחקנים ודמויות > דמויות משנה

ליסה אמרי – דרלין סנל: ראש ארגון פשע מאורגן האחראי לייצור והפצה של הרואין. רעייתו של ג'ייקוב, ואימו המאמצת של זיק.
צ'רלי טאהן – וויאט לנגמור: בן למשפחת פשע. דודנה של רות, ובן זוגה של דרלין האלמנה.
ג'נט מק'תיר – הלן פירס: עורכת הדין של קרטל הסמים המקסיקני ויד ימינו של עומאר. (עונות 2–3)
ג'ורדנה ספירו – רייצ'ל גאריסון: בעלי הבר והמלון "בלו קאט". (עונות 1–2)
ג'ייסון באטלר הרנר – רוי פטי: סוכן של שירות הביון "FBI". (עונות 1–2)
אסאי מוראלס – קאמינו דל ריו: הסגן בהיררכיית קרטל הסמים ויד ימינו של עומאר. (עונה 1)
פיטר מולאן – ג'ייקוב סנל: ראש ארגון פשע מאורגן האחראי לייצור והפצה של הרואין. בעלה של דרלין. (עונות 1–2)
טום פלפרי – בן דייוויס: פושע נמלט הסובל מהפרעה דו קוטבית. אחיה של ונדי, ובן זוגה של רות. (עונה 3)
ג'סיקה פרנסס דיוקס – מאיה מילר: סוכנת של שירות הביון "FBI".
רוברט טרווילר – ג'ון ניקס: השריף של עיירת אגמי האוזרק.
האריס יולין – באדי דיקר: זקן חולה סופני שמוכר למשפחת בירד את ביתו. חברו הטוב ביותר של ג'ונה. שמו האמיתי היה ג'ימי סמול. (עונות 1–2)
ג'ון בדפורד לויד – פרנק קוסגרוב: בעלי חברת הובלות וראש המאפיה של קנזס סיטי, שותפו של מרטי לעסקים.
קווין ל. ג'ונסון – סאם דרמודי: מתווך נדל"ן. חבר של משפחת בירד.
מייקל מוסלי – מייסון יאנג: הכומר של כנסיית העיירה. אביו הביולוגי של זיק. (עונות 1–2)
דארן גולדשטיין – צ'ארלס וילקס: איש עסקים עשיר ותורם פוליטי, שותפו של מרטי לעסקיו החוקיים.
דמיאן יאנג – ג'ים ראטלסדורף: חוקר פרטי, יד ימינו של צ'ארלס. חבר של ונדי.
נלסון בונילה – נלסון: המבצע והמוציא להורג של עומאר.
מקינלי בלצ'ר השלישי – הסוכן טרוור אוונס: סוכן FBI, המתנכל למשפחת בירד. בן זוגו של הסוכן פיט.
סקירה כללית > פרקים

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: רצוי להשתמש בתבנית ולא בקוד ויקי, ראו למשל בערך מראה שחורה.
סקירה כללית > פרקים > העונה הראשונה

|  מס' פרק (סדרה) |  מס' פרק (עונה) |  שם הפרק |  בימוי |  כתיבה |  תאריך העלאה |
| --- | --- | --- | --- | --- | --- |
| 1 | 1 | מקל סוכר | ג'ייסון בייטמן | ביל דובוק ומארק ויליאמס | ‏21 ביולי 2017 |
| 2 | 2 | בלו קאט | ג'ייסון בייטמן | ביל דובוק ומארק ויליאמס | ‏21 ביולי 2017 |
| 3 | 3 | ללא שינה | דניאל סאקהיים | ראיין פארלי | ‏21 ביולי 2017 |
| 4 | 4 | הלילה נאלתר | דניאל סאקהיים | פול קולסבי | ‏21 ביולי 2017 |
| 5 | 5 | הימים הקובעים | אנדרו ברנשטיין | מרטין זימרמן | ‏21 ביולי 2017 |
| 6 | 6 | מגילת רות | אנדרו ברנשטיין | וויאט אנדרסון | ‏21 ביולי 2017 |
| 7 | 7 | תיבת קינון | אלן קוראס | אליסון פלטס | ‏21 ביולי 2017 |
| 8 | 8 | קליידוסקופ | אלן קוראס | ראיין פארלי | ‏21 ביולי 2017 |
| 9 | 9 | שחור, חזק | ג'ייסון בייטמן | וויאט אנדרסון | ‏21 ביולי 2017 |
| 10 | 10 | צלצול הפעמון | ג'ייסון בייטמן | כריס מונדי | ‏21 ביולי 2017 |